A Hard Day's Night (שיר)

A Hard Day's Night (בעברית: לילה של יום מפרך) הוא שיר מאת להקת הביטלס, שנכתב על ידי ג'ון לנון בשיתוף עם פול מקרטני (אך הקרדיט ניתן לשניהם), ונכלל באלבומם תחת אותו השם, שיצא ב-10 ביולי 1964. כמו כן היווה השיר מנגינת הנושא של הסרט הנושא את שם האלבום.

השיר יצא גם כסינגל בארצות הברית ובבריטניה, עם השיר Things We Said Today כבי-סייד.

השיר זכה להצלחה מסחררת, והעפיל למקום הראשון במצעדי הפזמונים בארצות הברית ובקנדה, ונותר שם למשך כמה שבועות.

רקע
שם השיר נעוץ באמרה של רינגו סטאר, מתופף הלהקה. בריאיון שהעניק לו שדרן הרדיו דייב הול ב-1964 תיאר זאת כך, "הלכנו לעבוד. עבדנו כל היום ובדיעבד התברר שעבדנו גם כל הלילה. משחשבתי שעוד יום, אמרתי 'זהו יום מפרך', אך משהבטתי החוצה וקלטתי שכבר חשוך, חזרתי בי ואמרתי 'לילה!' משם נבע הרעיון ל'לילה של יום מפרך.'"

אמירתו של רינגו היוותה כמו כן את ההשראה לשם הסרט בעל אותו השם. לדברי לנון בריאיון למגזין פלייבוי מ-1980: "נסעתי הביתה במכונית, וריצ'רד לסטר (במאי הסרט) הציע את הכותרת 'לילה של יום מפרך', על פי דברי רינגו. השתמשתי בזה כחומר ל-In His Own Write (ספר אוטוביוגרפי שכתב אז לנון), אך הייתה זו אמירתו המאולתרת של רינגו. אתה יודע, מאותן מלאפרופיזמות, רינגואיזם. אז לסטר אמר, 'נשתמש בזה ככותרת.'"

גרסאות כיסוי
לשיר בוצעו מספר גרסאות כיסוי, ביניהן, ביצוע בעברית על ידי אלברט כהן, המתאר במילותיו באופן היתולי את הצלחתה של הלהקה.

אזכורים תרבותיים
השיר נבחר כמנגינת התעוררות לאסטרונאוטים על סיפון מעבורות החלל במשימות, STS-30
STS-61, ו-STS-69
כמו כן היווה השיר את מנגינת סיום תוכנית הבוקר The Channel Four Daily של ערוץ 4 הבריטי ב-1992.

משתתפים
ג'ון לנון - שירה, גיטרות ליווי
פול מקרטני - קולות ליווי, גיטרה בס
ג'ורג' האריסון - גיטרה מובילה
רינגו סטאר - תופים
ג'ורג' מרטין - מפיק, קלידים

מצעדים

קישורים חיצוניים

הערות שוליים

שירי הביטלס
שירים באנגלית
שירי נושא מסרטי קולנוע
שירים מסרטי קולנוע
שירים על לילות
שירים על עבודה
סינגלים שהגיעו למקום הראשון בנורווגיה
סינגלים שהגיעו למקום הראשון במצעד הבילבורד הוט 100
סינגלים שהגיעו למקום הראשון במצעד הסינגלים האירי
סינגלים שהגיעו למקום הראשון במצעד הסינגלים הבריטי
סינגלים שהגיעו למקום הראשון במצעד הסינגלים של RPM
סינגלים שהגיעו למקום הראשון במצעד 100 סינגלי הפופ של קאש בוקס
סינגלים בהוצאת קפיטול רקורדס